James Callaghan
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
James Callaghan var en britisk politiker for Labour Party. Han var statsminister i Storbritannia i perioden 1976–1979.
Callaghan var medlem av Underhuset i perioden 1945–1987. Han var statssekretær i perioden 1947–1951, finansminister i perioden 1964–1967, innenriksminister i perioden 1967–1970 og utenriksminister i perioden 1974–1976.Callaghan ble partileder og statsminister i 1976, da Harold Wilson trakk seg tilbake. Som et mottrekk mot den galopperende inflasjonen forsøkte han å kontrollere lønningene, noe som skapte konflikter mellom parti og fagbevegelse. Han tapte parlamentsvalget i 1979 for Conservative Party, og gikk av som partileder i 1980.I 1987 ble Callaghan adlet (life peer) som baron Callaghan of Cardiff.Selvbiografien Time and Chance ble utgitt i 1987. Les mer i Store norske leksikon Labour Party statsministre i Storbritannia Storbritannias historie